Bērzpils pagasts

Bērzpils pagasts ir viena no Balvu novada administratīvajām teritorijām. Robežojas ar sava novada Tilžas, Krišjāņu un Lazdukalna pagastiem, Madonas novada Indrānu pagastu un Ošupes pagastiem un Rēzeknes novada Gaigalavas pagastu. 

Pagasta teritorijā atrodas akmens laikmeta Lubāna līdzenuma iedzīvotāju apmetnes - Ičas apmetne (no 5. līdz 2. g.t. p.m.ē.) un Ķemmes-bedrīšu keramikas kultūrai piederīgā Upesgala apmetne (3. g.t. p.m.ē.).

Daba

Hidrogrāfija

Ūdensteces 
Aiviekste, Dziļaune, Iča, Keiba, Kolnupe, Moziča, Paukle, Skujatne, Vecā Dziļaune, Vecā Iča, Vejupeite, Vērde.

Ūdenstilpes 
Putreņa ezers.

Purvi 
Bierzpiļs pūrs, Veju ezers.

Dabas aizsardzība
Pagasta teritorijā atrodas daļa no dabas lieguma Lubāna mitrājs. Valsts aizsardzībā ir Bērzpils aleja.

Vēsture 
Pagasts dibināts ap 1840. gadu Domopoles muižas teritorijā un līdz 1925. gadam tā nosaukums bija Domopoles pagasts. 
Pēc 1920. gada agrārās reformas Bonifacevas muiža sadalīta 25 vienībās ar kopplatību 262 ha, Ludvinovas muiža sadalīta 51 vienībā ar 356 ha, Mūra muiža sadalīta 77 vienībās ar 599 ha, Vecpils muiža sadalīta 29 vienībās ar 256 ha, Cūkupes muiža 6 vienībās ar 183 ha, Gailīšu muiža 5 vienībās ar 151 ha, Poļanovas muiža 37 vienībās ar 172 ha, Domopoles muiža 36 vienībās ar 201 ha. Kopā reformas gaitā izveidoja 27 jaunsaimniecības, no tām 13 jaunsaimniecības 1925. gadā pievienoja Rugāju un Tilžas pagastiem. 
 
1935. gadā Jaunlatgales apriņķa Bērzpils pagasta platība bija 320 km² un tajā dzīvoja 6456 iedzīvotāji. 1945. gadā pagastā izveidoja Benislavas, Bērzpils, Drudžu, Golvaru, Lieparu un Osudaru ciema padomes, bet pagastu 1949. gadā likvidēja. Balvu rajona Bērzpils ciemam 1951. gadā pievienoja likvidēto Osudaru ciemu, 1954. gadā - likvidēto Golvaru ciemu. 1990. gadā ciemu reorganizēja par pagastu. 2009. gadā Bērzpils pagastu kā administratīvo teritoriju iekļāva Balvu novadā.

Pieminekļi 
 Nr. 246.: Berzīnes pilskalns - Bērzpils kapsētā	
 Nr. 247.: Domopoles senkapi (Kara kapi) - Domopolē	
 Nr. 248.: Golvaru viduslaiku kapsēta	- Golvaros pie kapsētas	
 Nr. 249.: Gribkovas viduslaiku kapsēta (Kapu kalniņš)	- Gribkovā pie Berķeļiem	
 Nr. 250.: Ičas apmetne - Ičas upes lejastecē	
 Nr. 251.: Upesgala apmetne - Ičas vecupes labajā krastā, Upesgala līcī	
 Nr. 252.: Vārenes kalns (senkapi) - pie Bērzpils vidusskolas	
 Nr. 253.: Beļausku senkapi - pie bijušās Beļausku fermas	
 Nr. 254.: Bonifacovas senkapi (Priežu saliņa)	- Salā	
 Nr. 255.: Salas senkapi (Mēra kapi) - Salā	
 Nr. 2838.: Bērzpils katoļu baznīca - Bērzpilī	(1852)
 Nr. 2839.: Bērzpils skola - Bērzpilī	(1938)
 Nr. 2840.: Bēržu kapu kapliča	- Bēržu kapos (19. gs. 1.p.)
 Nr. 2841.: Bonifacovas muižas kungu māja - Bonifacovā	(19. gs. v.)
 Nr. 2842.: Saksmales kapu kapliča - Saksmales kapos (18./19. gs.)
 Nr. 2843.: Salas zemnieku-zvejnieku sētu grupa (Salas ciems) - Salā (19. gs. b. - 20. gs.)
 Nr. 8626.: Altāris - Bērzpils (Bēržu) katoļu baznīcā (19. gs)

Iedzīvotāji

Apdzīvotās vietas 
Lielākās apdzīvotās vietas ir Bērzpils (pagasta centrs), Apšenieki, Augstari, Beļauski, Bonifacova, Domopole, Gabrāni, Golvari, Gribkova, Jabalova, Javenieki, Kononi, Lāčaunieki, Līdumnieki, Masalnieki, Pāliņi, Saksmale, Silamuiža, Sola, Viškuļi, Zosuli.

Iedzīvotāju skaita izmaiņas

Saimniecība

Transports

Izglītība un kultūra

Atsauces 

Latgale
Balvu novada pagasti